Keyin. Keyin () 2019-yilda ekranlarga chiqqan, Jenny Gage tomonidan suratga olingan romantik va drama janrdagi AQSh filmidir. Filmda bosh rollarni Josephine Langford va Hero Fiennes Tiffin jonlantirgan. "Keyin" filmi premyerasi Amerika Qoʻshma Shtatlarida 12-aprel 2019-yilda boʻlib oʻtdi. Rotten Tomatoes kinotanqid saytida bu film haqida 37 ta maqola yigʻilib, ulardan 18% foizi filmni ijobiy baholadi. Film budjeti $14 million boʻlib, umumjahon boʻylab $69.5 million daromad koʻrishga muvaffaq boʻldi. Filmning sikvellari boʻlmish "After We Collided" va "After We Fell" kinokartinalari AQShda mos ravishda 23-oktabr 2020-yil va 30-sentabr 2021-yilda chiqarildi. Syujeti. Tessa Young kollejdagi ilk kunini onasi Carol va yigiti Noah bilan birgalikda kollej yotoqxonasiga koʻchib oʻtishdan boshlaydi. Bu jarayon davomida u yangi xonadoshi Steph va uning qiz oʻrtogʻi Tristan bilan uchrashadi. Ertasiga Tessa Stephning doʻsti Hardin Scott bilan kutilmaganda uchrashib qoladi. Ertasiga Steph Tessani oʻzining doʻstlari boʻlmish Zed, Molly va Jace ishtirokidagi bazmga borishga koʻndiradi hamda u yerda Tessa Hardin bilan ikkinchi bor uchrashadi.